《和辛丑岁七月赴假还江陵夜行涂中口号》
明代·黄淳耀

岁暮多烈风，同云复冥冥。邅回百里间，亦似千里情。

忆我寒梅百，兹晨笑柴荆。喧啾下鸟雀，剥啄来友生。

岂知孤篷下，一笑双眼明。决决文凘流，遥遥岩岫平。

舟重既晨发，路迷且宵征。所欣丰岁祥，农鳸可以耕。

兼悲冻死骨，不见蔓草萦。一觞酬袁安，愧尔千秋名。

作者简介：黄淳耀（1605～1645）明末进士、抗清英雄。初名金耀，字蕴生，一字松厓，号陶庵，又号水镜居士，汉族，南直隶苏州府嘉定（今属上海）人。曾组“直言社”，崇祯十六年成进士，归益研经籍。弘光元年，嘉定人抗清起义，与侯峒曾被推为首领。城破后，与弟黄渊耀自缢于馆舍。能诗文，有《陶庵集》。